;Pesta San Ġojżomnu A0D3 MID-DMIRIJIET EWLENIN LI GHANDHA KULL GHAQDA LI B'MOD JEW IEĦOR TAHDEM F'QASAM MUŻIKALI, HUWA DAK LI ŻŻOMM HAJJA T- TIFKIRA TA' PERSUNI LI JKUNU TAW KONTRIBUT LIL DIN L-ARTI. DAN JISTA' JSIR BILLI META POSSIBBLI, SSEMMA L-MUŻIKA KOMPOSTA MINN TALI PERSUNA JEW TWASSAL TAGHRIF DWAR IL-HIDMIET LI TKUN WETTQET L-ISTESS PERSUNA. MEZZ TAJJEB BIEX TWASSAL TAGĦRIF SIMILI HUMA L-PUBBLIKAZZJONIJIET TAL-GĦAQDIET MAĦRUĠA F'DAN IŻ-ŻMIEN TA' FESTI U GHALHEKK PERMEZZ TA' DAN IL-KTIEB, IL-BORD EDITORJALI JIXTIEQ IWASSAL TAGHRIF DWAR MUŻIĊISTA MALTI LI DIN IS-SENA QED JITFAKKAR IL-165 SENA MIT-TWELID TIEGĦU U LI MATUL ĦAJTU ĦADEM ĦAFNA FIL-GŻEJJER TAGHNA U ĦALLA B'WIRTU GHADD KBIR TA' XOGHOL. GHALHEKK' MINN DAWN IL-PAĠNI NĦALLU F'IDEJN GRAZIO A. GRECH BIEX IWASSLILNA TAGHRIF DWAR.csces Dan l-aħħar ippubblikajt ktieb bl-isem ta' Mill-Istorja Mużikali ta' Għawdex. Fih tajt tagħrif storiku dwar il-mużiċisti, il-kantanti, il-mużika sagra u l-Maestri Di Cappella Għawdxin u Maltin li kellhom konnessjoni ma' Għawdex bejn l- 1710 u s-sena 2000. Fost l-għadd ta' Maestri di Cappella msemmija hemm tagħrif dwar Francesco Decesare li din is-sena jaħbat għeluq il-165 sena mit-twelid tiegħu. Twieled Bormla fl-1837 u tħarreġ fl-arti mużikali għand is-surmast Francesco Mallia Cassar u aktarx taħt il-Patri Agostinjan Ġużeppi Spiteri Fremond. Francesco Decesare minbarra kompożitur, kien ukoll kantant u surmast suġġeritur ta' l-opri fit-teatru Rjal bejn l-1879 u l-1885 taħt l-impreżarji Ettore Zimelli u Giuseppe Malfiggiani. Il-konnessjoni tiegħu mal-gżira Għawdxija tmur lura għas-sena 1860. Insibu li f'dik is-sena it-tenur F. Decesare, ingħaqad mal-membri tal-mużika tal- Kappella tal-Kattidral ta' Għawdex għall-okkażjoni tal-festa ta' Santa Marija u fil-kotba storiċi ta' din il-festa insibuh imsemmi fis-snin 1866, 1867, 1871u 1875. Il-ħlas li rċieva fis-snin 1866, 1867 u 1871 kien dak ta' 30 skud kull darba. Il-ġurnal II Portofoglio Maltese tal-20 ta' Awissu 1872, jgħarrafna li f'dik is-sena ma' F. Decesare kien ħa sehem fil-festa ta' Santa Marija, ukoll ħuh Roberto. Jgħarrafna ukoll li f'din l-okkażjoni kienet ġiet esegwita l- kompożizzjoni Litanie ta' Roberto. Din il-kompożizzjoni illum hi arkivjata fl-arkivju mużikali tal-Katidral ta' Għawdex. Barra dan, minn reġistri ta' l-eżitu tal-festa ta' San Pietru u San Pawlli tiġi ċċelebrata n-Nadur, u minn diversi ġurnali, nafu li fis-snin 1880 - 1890, Francesco Decesare kien jieħu sehem bil-mużika tiegħu fil-festa ta' l-Imnarja fin-Nadur, Il-ġurnal Risorgimento tat-3 ta' Lulju 1888, jgħarrafna li l-mużika li nstemgħet fil-festa ta' l-Imnarja fin-Nadur, kienet superjuri għas-snin ta' qabel u kienet immexxija mis-surmast Francesco Decesare. Jgħarrafna ukoll li għal din l-okkażjoni is-surmast Decesare kien ikkompona Qui Sedes għal tenur u vjolin. Francesco Decesare kien jieħu parti ukoll bil-mużika tiegħu f'diversi parroċċi u knejjes f'Malta, fosthom f'dik tal-Mellieħa. Kien ukoll ikanta bħala tenur f'għadd ta' knejjes fuq mużika ta' surmastrijiet oħra, Konnessjoni oħra li Francesco Decesare kellu mal-gżira Għawdxija kienet dik meta fil-bidu tas-snin disgħin tas-seklu dsatax, inħatar Surmast Direttur tal-Banda Calvpso li kienet għadha kif twaqqfet fin-Nadur. Iżda, l-aktar tifkira ħajja li għad fadal f'Għawdex ta' Francesco Decesare hi bla dubju ta' xejn il-mużika sagra li kkompona u li tinsab arkivjata f'għadd ta' arkivji mużikali. Fl-arkivju mużikali tal-Katidral ta' Għawdex insibu diversi xogħlijiet tiegħu. Ma' dawn insibu ukoll il- kompożizzjonijiet ta' Litanie della B.V. Maria u Agnus Dei, li huma datati 14 ta' Awissu 1869. Fl-arkivju mużikali ta' Mons. Ġużeppi Farrugia, illum Arċipriet tal-Bażilika Kolleġġjata ta' San Ġorġ tal-Belt Victoria, insibu arkivjati għadd ieħor ta' mużika sagra kompożizzjoni ta' Francesco Decesare. Fost dawn insibu Tantum Ergo, Regina Coeli, Salve Regina, diversi vespri u quddiesa bl-isem ta' Qui Tollis. Kompożizzjoni bl-isem ta' Salve Regina tinsab ukoll arkivjata fl-arkivju ta' Mro. Joseph Debrincat, waqt li fl-arkivju tas-Soċjeta' Filarmonika Leone tar-Rabat Għawdex insibu ukoll Salve Regina ta' Francesco Decesare addattata għall-banda. Francesco Decesare miet nhar il-5 ta' Frar, 1905 ġewwa Tas-Sliema. Kopja tal-ktieb Mill-Istorja Mużikali ta' Għawdex, li minnu hu mislut it-tagħrif t'hawn fuq, jista' jinkiseb mingħand l-awtur. (G.A. Grech, Triq tas-Salib, Xewkija, Għawdex)